[{"text_idx": "#000002", "text": "Suviste spordiplaanide tegemise aeg on ka\u0308es! 22. juunil toimuv Pa\u0308rnumaa Vo\u0303idupu\u0308ha maraton kutsub suve algust sportliku va\u0308ljakutsega ta\u0308histama! Lisaks pikkadele distantsidele on valikus 10kilomeetrine Pa\u0308rnu Suvejooks."}, {"text_idx": "#000003", "text": "Vo\u0303idupu\u0308ha maraton pakub traditsiooniliselt vo\u0303imalust la\u0308bida rada kordumatul trajektooril, viies jooksuso\u0303brad mo\u0308o\u0308da olulistest ajalooma\u0308lestistest ning tutvustades Pa\u0308rnumaa kaunist loodust."}, {"text_idx": "#000005", "text": "Maratonipa\u0308ev saab alguse kell 15.00, mil Torist antakse la\u0308he klassikalisele maratonile. Need, kel 42 kilomeetrit u\u0308le jo\u0303u ka\u0308ib, saavad oma katsumuse poolmaratoni la\u0308bimisega, mille stardipauk ko\u0303lab kell 16.45 Paikuse vabao\u0303hulava ko\u0303rval. Jooksu finis\u030ciala on pu\u0308stitatud Pa\u0308rnu kesklinna Iseseisvuse va\u0308ljakule."}, {"text_idx": "#000006", "text": "Ko\u0303iki maratonil ja poolmaratonil osalejaid ootab finis\u030cis eridisainiga medal, mis sel korral on pu\u0308hendatud maratoni stardipaigas Eesti so\u0303jameeste ma\u0308lestuskiriku ko\u0303rval asuvale Pu\u0308ha Ju\u0308ri ratsamonumendile (\u201ePu\u0308ha Ju\u0308ri vo\u0303itlus lohega\u201c). Tegemist on skulptor Mati Karmini loodud taiesega, mis avati 2003. aastal, et ta\u0308histada Eesti vo\u0303itu Vabadusso\u0303jas ning meenutada riigi taasiseseisvumist."}, {"text_idx": "#000007", "text": "Lisaks kuulub maratoni ja poolmaratoni stardipaketti jooksu su\u0308mboolikaga Crafti spordisa\u0308rk."}, {"text_idx": "#000008", "text": "Pa\u0308rnu Suvejooksuga ro\u0303o\u0303mustatakse neid jooksu- ja ka\u0308imisso\u0303pru, kel pikem pingutus ei ole veel jo\u0303ukohane vo\u0303i, vastupidi, soovitakse end vahelduseks lu\u0308hemal distantsil proovile panna. Start antakse kell 15.45 Paikuselt ning finis\u030ceeritakse Pa\u0308rnus Iseseisvuse va\u0308ljakul. Ko\u0303iki lo\u0303petajaid ootab finis\u030cis temaatiline medal."}, {"text_idx": "#000009", "text": "Iseseisvuse va\u0308ljakul saavad end proovile panna ka va\u0308ikesed jooksuso\u0303brad, sest seal on kell 11.30 kavas lastejooksud."}, {"text_idx": "#000010", "text": "14.-28. juunini saavad soovijad nii Vo\u0303idupu\u0308ha maratoni kui ka Suvejooksu virtuaalsena la\u0308bida. Kaasa saab teha 42, 21 ja 10 km distantsil. Esimest korda saab kuninglik maraton jo\u0303ukohaseks ko\u0303igile, kuna 42 kilomeetrit tohib la\u0308bida erinevaid distantse liites (erinevate pa\u0308evade distantsist tuleb kokku saada maraton)."}, {"text_idx": "#000012", "text": "\u201eVirtuaalsed u\u0308ritused on osutunud sedavo\u0303rd menukaks, et osalejate palvel on need ta\u0308navugi kavas. Veel enam, sest sel aastal on valik veelgi mitmekesisem. Joosta vo\u0303i ka\u0308ia saab seal, kus hing enam ihkab,\u201c ra\u0308a\u0308kis u\u0308rituste peakorraldaja Vahur Ma\u0308e, kelle hinnangul on kirsiks tordil vo\u0303imas medal. \u201eEelmisel aastal vormisime medaliks Endla teatri ro\u0303dumonumendi, ta\u0308navu saavad medalikollektsiona\u0308a\u0308rid miniatuurse ratsamonumendi. Olen veendunud, et selgi po\u0303hjusel seatakse sammud Pa\u0308rnu vo\u0303i la\u0308bitakse virtuaaljooks.\u201c"}, {"text_idx": "#000013", "text": "Ko\u0303ikidele distantsidele saab registreerida koduleheku\u0308ljel ja Pa\u0308rnu Keskuse infopunktis (kell 10-18.00). Soodsaim registreerimine kestab 28. veebruarini! Lastejooksudele avatakse registreerimine 1. juunil."}, {"text_idx": "#000014", "text": "Jaga uudist endale sobivaima platvormi vahendusel!"}, {"text_idx": "#000015", "text": "Vo\u0303idupu\u0308ha maratoni raames selgusid Pa\u0308rnumaa meistrid"}, {"text_idx": "#000017", "text": "Kuumalaine no\u0303uab pikamaajooksjatelt erilist ta\u0308helepanu"}, {"text_idx": "#000021", "text": "Virtuaalne talvine va\u0308lja kutse la\u0308heb ka\u0308ima 1. veebruaril\nRegistreerimine Kahe Silla klubi 2023. aasta spordisu\u0308ndmustele on avatud!\nTa\u0308navune programm toimus ta\u0308ismahus, andes lootust, et osalejad leiavad taas tee rajale\nRegistreerimine Rimi Eesti Linnajooksud sarjale on avatud\nVirtuaaljooksudel osalejad kogusid Pa\u0308rnumaa noorkotkastele ja kodutu\u0308tardele tuhat eurot"}]